section_heading: Klupska karijera
paragraph_text: U ljeto 1996. godine Brolin je odlučio napustiti klub ali niti jedan nije bio dovoljno zainteresiran za njega. Zbog toga ga je Leeds United bio spreman prodati za upola manju cijenu od one za koju je doveden.<ref>Premiership Shockers XI U konačnici je poslan na posudbu u švicarski FC Zürich. Za klub je odigrao tri prvenstvene i jednu kup utakmicu te je odlučio ostati u njemu do zimskog transfernog roka kada se namjeravao vratiti u matični Leeds United kojeg je tada preuzeo George Graham. Međutim, novi trener ga je htio povući odmah nakon 30. rujna kada mu je istjecao ugovor o posudbi, ali Brolin je prestao komunicirati s predstavnicima matičnog kluba. Zbog toga mu je preko menadžera Larsa Petersena poručeno da se vrati u Leeds do 6. studenog ili slijede pravne sankcije.